Diari Oficial de la Generalitat Valenciana


Sumari del DOGV 7083, del 06-08-2013 (2013/7975)

Notificació de la sentència dictada en el juí verbal número 1573/2008.
----------------------------------------------------------------------

### Dades del document

Número de DOGV
:   7083

Data del DOGV
:   06-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7975


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el juí verbal número 1573/2008. [2013/7975]  
Tomás Mora Zaragoza, secretari del Jutjat de Primera Instància número 1 de Benidorm.  
En les actuacions número 1573/08-B, a instàncies de la procuradora M.ª Teresa Cortés Claver, en nom i representació d'edifici Coblanca 31 contra Gya Natura, SL, i Raúl Pérez Allepuz i Isabel Galiana Ribes, s'ha dictat la sentència que té l'encapçalament i la part dispositiva que, literalment, són com seguix:  
«Sentència número 91/2011   
Benidorm 3 de març de 2011  
Dispositiva  
José Luis Fortea Gorbe, magistrat jutge titular del Jutjat de Primera Instància número 1 de Benidorm, he vist les actuacions 1573/08-B, en què ha sigut part demandant la Comunitat de Propietaris Edifici Coblanca 31, que compareix representada per la procuradora la senyora Cortés Claver i assistida pel lletrat Balongo Farach; i, com a part demandada, Raúl Pérez Allepuz, que compareix representat pel procurador Fernández de Bobadilla y Moreno i assistit pel lletrat Roura, i Isabel Galiana Ribes i Gya Natura, SL, declarats en rebel·lia processal per no haver comparegut de forma legal, a pesar d'estar degudament citats; i en nom del rei dicte la present resolució, que es fonamenta en els següents:  
  
Primer. Estime íntegrament la demanda interposada per la procuradora senyora Cortés Claver, en nom i representació de la Comunitat de Propietaris Edifici Coblanca 31, i condemne els demandats, Gya Natura, SL, Raúl Pérez Allepuz i Isabel Galiana Ribes, conjuntament i solidàriament, al pagament a l'actora, per l'import del deute per gastos comuns amb la comunitat de propietaris, de la quantitat de dos mil quatre-cents quaranta-nou euros i huitanta-un cèntims (2.449,81 €) en la data de la presentació de la demanda, i els interessos legals des de la interpel·lació judicial, que s'incrementaran en dos punts des de la data d'esta resolució (art. 576 LEC), i fins a fer-ne el pagament complet.  
  
Segon. Les costes s'imposen als demandats, Gya Natura, SL, i Raúl Pérez Allepuz i Isabel Galiana Ribes, conjuntament i solidàriament.   
Expediu-ne una testimoniança i uniu-la a les actuacions, i incloeu-ne l'original en el llibre de sentències.  
Notifiqueu esta resolució a les parts que s'han personat, en el termini dels cinc dies següents al de la data d'esta notificació, i feu-los saber que no és ferma i que s'hi pot interposar, en contra, un recurs d'apel·lació davant de l'Audiència Provincial d'Alacant, i que s'ha de presentar, si és el cas, un escrit de preparació del recurs en este Jutjat en el termini dels cinc dies següents a la notificació (art. 455 i següents de la LEC), que es limite a esmentar la resolució objecte d'apel·lació amb la indicació dels pronunciaments que s'impugnen (art. 457.2 LEC).  
Igualment, es fa saber a les parts que, per a la interposició del recurs d'apel·lació abans esmentat, a més, és necessària la consignació, en el compte d'este Jutjat, del depòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en una quantia de 50 euros.  
Esta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.»  
I perquè servisca de notificació al demandat rebel, la mercantil Gya Natura, SL, expedisc el present edicte.  
  
Benidorm, 17 de juny de 2013.- El secretari judicial: Tomás Mora Zaragoza.